ප‍්‍රශ්නය - රට හමුවේ තියෙන බැරෑරුම් ප‍්‍රශ්නවලට රජය මෙහෙමද මුහුණ දෙන්නේ? පිළිතුර - මේක තමයි ඓතිහාසිකව මේ ආණ්ඩුවට මුහුණදීමට සිදුවී තිබෙන ඉතාම සංවිධිත තත්ත්වය. බහු පක්‍ෂ ප‍්‍රජාතන්ත‍්‍රවාදය නැති තනි පක්‍ෂ ආධිපත්‍ය තියෙන වමේ රටවල් තියෙන්නේ. අන්න ඒ වගේ රටවල්වලට එරෙහිව එල්ල වෙන පීඩනයට සමාන හෝ ඊට වඩා වැඩි පීඩනයකට තමයි අද මේ රට මුහුණ දීලා තියෙන්නේ. හැබැයි මේ රට ඒකට මුහුණ දෙන්නේ වමේ ආණ්ඩු තියෙන රටවල් එයට මුහුණ දෙන ස්වභාවයෙන් නොවෙයි. දැන් අපි දන්නවා එහෙම රටකට මෙහෙම පීඩනයක් ආවොත් ඒ අය ඉතාම නියම විදියට සැලසුම් සහගතව අවුරුදු කීපයක සැලැස්මක් හදලා මුහුණ දෙනවා. හැබැයි අපේ රටට පීඩනය එන්නේ ඒ ප‍්‍රමාණයෙන් වුණාට මුහුණ දෙන්නේ එයට සරිලන ආකාරයෙන් නොවෙයි. ඒක තමයි අපිට වෙලා තියෙන ලොකුම වැරැද්ද.